section_heading: Pad
paragraph_text: Unatoč interesu Barcelone, Bernard Lama je odlučio ostati u Parizu te je ondje imao odličan početak sezone ali je sve poremetila teška ozljeda koljena u rujnu 1996. nakon obranjenog jedanaesterca protiv Cannesa. Ubrzo nakon povratka na nogometne terene, Lama je dobio dva mjeseca zabrane igranja zbog konzumacije marihuane u veljači 1997.<ref> Zbog toga je PSG odlučio potražiti novog vratara dok je Lama tijekom ljeta 1997. obavješten da će Christophe Revault biti novi standardni vratar kluba za sljedeću sezonu. Bernard Lama je otpušten iz kluba te je mogao pronaći novu destinaciju.